Pasvalio rajono savivaldybės administracijos

DIREKTORIUS

įsakymas
DĖL ASMENŲ, DALYVAUJANČIŲ PASVALIO RAJONO SAVIVALDYBĖS ADMINISTRACIJOS PUŠALOTO SENIŪNIJOS VIEŠŲJŲ PIRKIMŲ PROCESE IR VIEŠŲJŲ PIRKIMŲ VIDAUS KONTROLĖJE, PASKYRIMO
2023 m. sausio 20 d. Nr. DV-72 Pasvalys

Vadovaudamasis Lietuvos Respublikos vietos savivaldos įstatymo 29 straipsnio 8 dalies 2 ir 3 punktais, Lietuvos Respublikos viešųjų pirkimų įstatymu, vykdydamas Mažos vertės pirkimų tvarkos aprašą, patvirtintą Viešųjų pirkimų tarnybos direktoriaus 2017 m. birželio 28 d. įsakymu Nr. 1S-97 „Dėl Mažos vertės pirkimų tvarkos aprašo patvirtinimo“ (Viešųjų pirkimų tarnybos direktoriaus 2022 m. gruodžio 30 d. įsakymo Nr. 1S-238 redakcija):

1.	Skiriu asmenis, dalyvaujančius Pasvalio rajono savivaldybės administracijos Pušaloto seniūnijos (toliau – Seniūnija) viešųjų pirkimų procese ir viešųjų pirkimų vidaus kontrolėje:

1.1.	Seniūnijos viešųjų pirkimų iniciatorius – Pušaloto seniūnijos seniūno pavaduotoja Vaida Ogintienė;

1.2.	Seniūnijos viešųjų pirkimų organizatorius – Pušaloto seniūnijos socialinio darbo organizatorė Irena Montvilienė;

1.3.	Seniūnijos viešųjų pirkimų prevencinę pirkimų kontrolę atliekantis asmuo – Pasvalio rajono savivaldybės administracijos buhalterė-apskaitininkė Asta Petrauskienė.

2.	Pavedu Viešųjų pirkimų skyriaus vedėjui šio įsakymo vykdymo kontrolę.

Įsakymas gali būti skundžiamas Pasvalio rajono savivaldybės administracijos direktoriui (Vytauto Didžiojo a. 1, 39143 Pasvalys) arba Pasvalio rajono savivaldybės tarybai (Vytauto Didžiojo a. 1, 39143 Pasvalys) Lietuvos Respublikos viešojo administravimo įstatymo nustatyta tvarka arba Lietuvos administracinių ginčų komisijos Panevėžio apygardos skyriui (Respublikos g. 62, 35158 Panevėžys) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka arba Regionų apygardos administraciniam teismui, skundą (prašymą, pareiškimą) paduodant Regionų apygardos administracinio teismo Kauno (A. Mickevičiaus g. 8A, 44312 Kaunas), Klaipėdos (Galinio Pylimo g. 9, 91230 Klaipėda), Panevėžio (Respublikos g. 62, 35158 Panevėžys) arba Šiaulių (Dvaro g. 80, 76298 Šiauliai) rūmuose, Lietuvos Respublikos administracinių bylų teisenos įstatymo nustatyta tvarka per vieną mėnesį nuo jo paskelbimo arba įteikimo suinteresuotai šaliai dienos.

Administracijos direktorius Povilas Balčiūnas